अलका नूपुर

अलका नूपुर एक भारतीय कथक नर्तकी और अभिनेत्री हैं जिनका जन्म अलीगढ़ में हुआ। इन्होंने 1980 के दशक में लावारिस, जादूगर, मिल गई मंजिल मुझे, मोहब्बत के दुश्मन जैसी कई हिंदी फिल्मों में अभिनय किया।>

करियर

अपने शुरुआती वर्षों में, नूपुर ने पहली बार कथक नर्तक के रूप में अपना करियर शुरू किया। उन्हें पेशेवर नर्तक बिरजू महाराज और रानी कर्ण ने भी सिखाया था। उन्हें 21 साल की उम्र में सरकार की राष्ट्रीय सांस्कृतिक छात्रवृत्ति मिली। 

उन्होंने 1979 में एक और सुहागन के साथ फिल्मी करियर में शुरुआत की, और फिर चश्मे बद्दूर जैसी फिल्मों में अतिथि भूमिका निभाई थी। 1981 में, उन्होंने  लावारिस  में "अपनी तो जैसे तैसे" में नृत्य करते हुए एक और उपस्थिति दर्ज की। गाने और फिल्म के हिट होने के कारण उन्हें अपने नृत्य के लिए प्रसिद्धि मिली।

1982 में, बृजभूमि में राधा के रूप में उनकी पहली फिल्म थी जिसमें उन्होंने एक मुख्य किरदार निभाया। इसके बाद, उन्होंने पुराण मंदिर और जॉन जानी जनार्दन जैसी अन्य फिल्मों में भी अभिनय किया।

उन्होंने ज़ख्मी शेर जैसी फ़िल्मों में अतिथि और पार्श्व भूमिकाएँ निभाईं, और पाताल भैरवी में चितकारी के रूप में भी अभिनय किया।

1988 में, उन्होंने मोहब्बत के दुश्मन में अमीना बाई के रूप में एक प्रमुख भूमिका निभाई। उन्होंने चिंतामणि सूरदास में एक और मुख्य भूमिका निभाई थी।

अपने करियर के अंतिम वर्षों में, उन्हें जादूगर में कास्ट किया गया था, और मिल गई मंजिल मुझे में सोनिया के रूप में किरदार किया, जो फिल्म उद्योग से सेवानिवृत्त होने से पहले उनकी आखिरी फिल्म थी।

उनका प्रमुख जुड़ाव संगीत निर्देशक, गीतकार और गायक रवींद्र जैन के साथ था। दोनों एक ही शहर के रहने वाले थे। साथ में उन्होंने 6 फिल्में कीं:- ब्रजभूमि, मिस्टर एक्स, म्हारा पीहर सासरा, हरिश्चंद्र शैब्य, जय करोली मां और चिंतामणि सूरदास।

उनकी शादी बनवारी लाल वार्ष्णेय से हुई थी और वह गुड़गांव में नूपुर सेंटर ऑफ परफॉर्मिंग आर्ट्स चलाती है, जो इग्नू से संबद्ध है, जहां CPABN (सर्टिफिकेट ऑफ परफॉर्मिंग आर्ट्स-भरतनाट्यम) और CPAKT (सर्टिफिकेट ऑफ परफॉर्मिंग आर्ट्स-कथक) कोर्स पढ़ाए जाते हैं।  वह दिल्ली में रहती है। उन्हें 2016 में 'ब्रज रत्न' पुरस्कार से सम्मानित किया गया था।

फिल्मोग्राफी

संदर्भ

बाहरी कड़ियाँ 
 

1957 में जन्मे लोग
अलीगढ़ के लोग
जीवित लोग
भारतीय फ़िल्म अभिनेत्री